Opdatering: Torben Svarrer, der leder efterforskningen, fortæller tidligt lørdag morgen til Ekstra Bladet, at en af de fire skudramte er afgået ved døden.

Det er en rystet teenager, som Ekstra Bladet har talt med, der hertil aften overværede skyderiet på Hans Knudsens Plads på Østerbro i København, hvor der i følge politiet er op mod fire personer der er blevet skudt.

- Jeg så en, der beskyttede sig bag en bil, mens der blev skudt mod ham, og han blev bare liggende, da der blev skudt, fortæller den 13-årige, der sammen med nogle kammerater befandt sig omkring 50 meter fra skyderiet.

Fire personer skudt: Blodigt skyderi rammer København

Flere skud

Den 13-årige dreng hørte omkring fem-syv skud fra stedet og oplevede en gruppe sort klædte, der stod bag skyderiet,

- Det var ikke så mega fedt, fortæller den 13-årige dreng om skudepisoden og fortsætter:

- Jeg er meget rystet, og jeg har det ikke så godt lige nu, fortæller drengen, der er kommet i sikkerhed efter skudepisoden.

Den 13-årige drenge mener, at der var omkring ti personer til stede i alt ved skyderiet.

Likvidering

Et andet vidne fortæller til Ekstra Bladet, hvordan skyderiet havde karakter af en ren likvidering.

- Der bliver affyret en række skud mod en gruppe personer. Her bliver en person ramt af skuddet. I det han bliver ramt, falder han om. Her efter gik pistolmanden hen til ham og affyrer to skud fra en meters afstand. Det lignede en likvidering. Det var en ren henrettelse, forklarer et chokeret øjenvidne.

Efter manden var blevet skudt på klodshold, slæbte han sig et stykke væk, før han igen faldt om. Her modtog han hjertemassage af flere tililden.

Endnu er der ingen yderligere oplysninger om mandens endelige skæbne.